Diari Oficial de la Generalitat Valenciana


Sumari del DOGV 4615, del 24-10-2003 (2003/11471)

ORDE de 3 d'octubre de 2003, de la Conselleria d'Agricultura, Pesca i Alimentació, per la qual es regula la concessió a la Comunitat Valenciana de les ajudes als programes de carn de boví de qualitat corresponents a les campanyes 2002 i 2003.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4615

Data del DOGV
:   24-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/11349


Data del document
:   03-10-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda a l'agricultura
    * ajuda pública
    * indústria càrnia
    * producte carni
    * suport econòmic

ORDE de 3 d'octubre de 2003, de la Conselleria d'Agricultura, Pesca i Alimentació, per la qual es regula la concessió a la Comunitat Valenciana de les ajudes als programes de carn de boví de qualitat corresponents a les campanyes 2002 i 2003. [2003/11635]
  
En el Reial Decret 1097/2002, de 25 d'octubre (BOE núm. 257, del dia 26), s'establixen ajudes als programes de carn de boví de qualitat, i es disposa que les sol·licituds es dirigiran a la comunitat autònoma en el territori de la qual es localitze el domicili social del sol·licitant, i que seran els òrgans competents d'aquella els encarregats de tramitar-les i resoldre-les, i també pagaran les subvencions concedides, finançades pels pressuposts generals de l'Estat, segons la distribució territorial anual dels crèdits disponibles.
  
En virtut d'això, en l'exercici de les competències que tinc atribuïdes,
  
ORDENE
  
Article 1
  
Les ajudes als programes de carn de boví de qualitat corresponents a les campanyes 2002 i 2003 sol·licitades pels domiciliats a la Comunitat Valenciana les concedirà la Conselleria d'Agricultura, Pesca i Alimentació, d'acord amb les disposicions del Reial Decret 1097/2002, de 25 d'octubre, i les de la present orde.
  
Article 2
  
Les sol·licituds les tramitarà l'Institut Valencià de Qualitat Agroalimentària i les resoldrà la consellera d'Agricultura, Pesca i Alimentació.
  
Article 3
  
1. El termini per a la presentació de la documentació justificativa del compliment de la seua finalitat per a la qual van ser concedides i de l'aplicació dels fons percebuts finalitzarà l'1 de desembre de l'exercici en què es concedisquen.
  
2. La justificació es realitzarà mitjançant factures i justificants de pagament, contractes de personal, si és procedent, i qualsevol altre document admissible en dret.
  
3. Juntament amb esta documentació s'aportarà, a més, una memòria explicativa del resultat de l'activitat, amb el contingut suficient per avaluar-ne el desenvolupament.
  
4. La Conselleria d'Agricultura, Pesca i Alimentació podrà sol·licitar al beneficiari informació complementària de l'aportada; inspeccionar directament les instal·lacions per al seguiment de les activitats subvencionades; així com requerir informació i inspeccionar les entitats designades per a l'aplicació de les accions previstes en el reglament de control a què es referix l'article 2.2.c del Reial Decret 1097/2002.
  
Article 4
  
1. La concessió de les ajudes quedarà condicionada a les disponibilitats pressupostàries existents en cada exercici.
  
2. Les ajudes seran finançades íntegrament amb fons procedents dels pressuposts generals de l'Estat i es concediran a càrrec de la línia pressupostària T3107 del programa 25.63.58.181.29.6 dels pressuposts de la Generalitat.
  
3. L'import màxim de les ajudes que es concediran de l'exercici 2002 puja a 88.387 euros.
  
4. La quantitat assignada a la Comunitat Valenciana corresponent a l'exercici 2003 en la Conferència Sectorial d'Agricultura i Desenrotllament Rural de 21 de juliol de 2003 puja a 142.236 euros.
  
DISPOSICIÓ FINAL
  
La present Orde entrarà en vigor l'endemà de la publicació en el Diari Oficial de la Generalitat Valenciana.
  
València, 3 d'octubre de 2003
  
La consellera d'Agricultura, Pesca i Alimentació